Шефът на бургаския затвор за бегълците: Няма логика да ги заключваме с девет катинара
Шефът на бургаския затвор за бегълците: Няма логика да заключваме пандизчиите с девет катинара
Никой надзирател в България не е въоръжен, каза шефът на Бургаския затвор ст. комисар Бранимир Мангъров. Той говори за бегълците от общежитието в Стара Загора
Ключови думи: бургаския затвор, бегълците, общежитието в Стара Загора, Бранимир Мангъров, новините на Нова, Нова телевизя
27 Август 2019, Вторник, 09:43 ч.
В затворническите общежития от открит тип сигурността не е във фокуса на вниманието, каза Бранимир Мангъров
Няма логика да заключваме затворници в общежитието с девет катинара. Това каза пред Нова телевизия директорът на Бургаския затвор ст. комисар Бранимир Мангъров.
Той коментира бягството на пандизчии от затворническото общежитие в Стара Загора.
Четвърти ден продължава издирването на двамата избягали от затвора молдовци. Те са обявени за национално издирване. В понеделник от МВР разпространиха снимките на 24-годишния Александър Хаджи и 30-годишния Василе Мораро.
В затворническото общежитие, откъдето са избягали, няма никакво видеонаблюдение. Там са били настанени над 100 души на лек режим, като за тях са отговаряли едва двама надзиратели и един командир на смяна.
Решението осъдените на почти 5 години затвор молдовци да бъдат настанени там, преди прехвърлянето им в софийски затвор, е на съда, казват от местата за лишаване от свобода.
„Сградите ни са претърпели пълна реконструкция. Финансирането е по норвежкия механизъм, като проектният капацитет на комплекса от сгради е 450 лишени от свобода. На 10 март бе открито затворническо общежитие „Дебелт“. То е от закрит тип. Капацитетът му от 76 затворници никога не е надвишаван. Надзирателят е само един“, каза шефът на Бургаския затвор.
„В комплекса има бетонна стена, а зад нея успоредно е разположена мрежа, по която са поставени електронни съоръжения. Има и други, които не мога да споделя в детайл заради сигурността. Камерите са с много висока резолюция. Те могат да бъдат насочвани“, добави той.
„В затворническите общежития от открит тип сигурността не е във фокуса на вниманието. Това колко служители са на работа има значение, когато трябва да се преодоляват кризисни ситуации. Никой надзирател в България, който е на служба в сградите или на територията зад оградите на дадено затворническо общежитие или затвор, не е въоръжен”, каза Бранимир Мангъров.
"Това, което отличава едно затворническо общежитие от открит тип от това от закрит, е възможността за работа на външни обекти без охрана. Има криза за кадри и затворниците се оказват все по-търсена работна ръка. Няма логика този човек да е работил цял ден навън, а вечерта да го заключим с девет катинара зад високи стени”, обясни директорът на Бургаския затвор.
„Решението кои провинени да бъдат настанени в затворническо общежитие от открит тип се взима от съда. Всички след ставане от сън до вечерната проверка имат право да ползват без лимит телефони, но без мобилни”, каза още той.
Юлияна Антонова - Мурата представя Япония в Бургас с книга събрала автентични истории Красавица отиде на среща, за да продаде "Ауди"-то си, но никога не се върна Фолксваген отлага решението за изграждане на завод в Турция Тръмп заплаши да унищожи турската икономика Хлапета крадат капачките на гумите на коли, играта е опасна
05.09.2019 00:06:47
Само Георги БМБ-то от арестите ходи с по 2 кобура и 3 писталета.Ходи ,когато ареста е празен . А когато е пълен ходи с по 3писталета и качулка.Незнам защо
27.08.2019 16:20:04
Флагман, цитирайте коректно репортажа на Нова! 76 е само открития т тип в Дебелт. Има и около 300 закрит!
27.08.2019 14:57:01
До 8 хахо
То само броят да не знае,това да му е проблема. Сега като се научи да кара мотора може и донор да стане.
27.08.2019 14:45:25
То като на хотел... Пийват, хапват, разхождат се, по телефона си говорят, само дето не плащат.
27.08.2019 14:11:20
Този ШЕФ очевидно не знае броя на затворниците в Дебелт. Доста над 76 са. А що се отнася за другите неща е прав.
27.08.2019 12:52:25
К'во си чел? Вестници? Флегман? Пише се ерУдиран. Нищо не си чел, бастун!
27.08.2019 11:45:23
Кокошкарите от боята в затвора,пък опасните осъдени на сумати годинки в общежитие от отворен принцип?Тук ми се чува шумът на парите в съдийските джобчета.
От по запознат
27.08.2019 11:21:20
Питайте колегите му от Варна какъв банкет вдигнаха като го преместиха. Колко доволни се пенсионираха набързо в Бургаския когато дойде тук.
27.08.2019 11:15:13
Мангъров ти ли си?
27.08.2019 10:08:32
Къв е тоя норвежки модел и този, който го е интегрирал в страната сигурно е някой евро Ганьо дето ходил на обмяна на опит ама нищо не разбрал. Ама сестра му е турбо лапачка по институциите и му удари едно рамо да отиде, че до преди това само беше ходил с техните до Одрин на пазара.
27.08.2019 10:07:19
Много начетен и еродиран човек,и голям професионалист които мисли за служителите си.
27.08.2019 09:52:49
...Няма логика да заключваме затворници в общежитието с девет катинара. Това каза пред Нова телевизия директорът на Бургаския затвор ст. комисар Бранимир Мангъров.Ами в такъв случай направо да им бяхте купили самолетни билети за Кишинев и тю-тю у дома.